CELEX: 32013R1228
Language: ro
Date: 2013-11-28 00:00:00
Title: Regulamentul de punere în aplicare (UE) nr. 1228/2013 al Comisiei din 28 noiembrie 2013 privind clasificarea anumitor mărfuri în Nomenclatura combinată

3.12.2013   
            
            
               RO
            
            
               Jurnalul Oficial al Uniunii Europene
            
            
               L 322/6
            
         REGULAMENTUL DE PUNERE ÎN APLICARE (UE) NR. 1228/2013 AL COMISIEI
   din 28 noiembrie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului (2), pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile prezentului regulament. Perioada respectivă ar trebui să fie de trei luni.
            
         
               (5)
            
            
               Comitetul Codului vamal nu a emis un aviz în termenul stabilit de președintele său,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat anterior.
   Articolul 2
   Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 12 alineatul (6) din Regulamentul (CEE) nr. 2913/92, pe o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articolul este o cutie dreptunghiulară din carton solid cu o suprafață exterioară din folii din material plastic care nu depășesc jumătate din grosimea totală.
                  Cutia este construită ca o casetă care are un singur sertar care poate fi tras afară din cutie și este conceput astfel încât să prezinte o sticlă atunci când cutia este deschisă.
                  Sertarul este conceput pentru a conține o sticlă de vin de dimensiuni specifice. În interiorul sertarului, un buton de formă circulară este fixat pe un perete și o structură în formă de inel este fixată pe peretele opus. Structura în formă de inel este concepută pentru a conține partea superioară a unei sticle, iar butonul în formă circulară pentru a se integra în partea goală a fundului sticlei.
                  În plus, în interiorul sertarului, un buzunar din carton destinat să conțină un prospect este fixat pe peretele lateral. (1)
                  
               
               
                  4202 92 19
               
               
                  Clasificarea se stabilește pe baza regulilor generale 1 și 6 pentru interpretarea Nomenclaturii combinate, precum și pe baza notei 2 (h) privind Capitolul 48 și a textului codurilor NC 4202, 4202 92 și 4202 92 19.
                  Clasificarea la poziția 4819 ca o cutie din carton este exclusă, deoarece articolul nu este doar o simplă cutie din carton de la poziția respectivă, ci, având în vedere modul în care este conceput, soliditatea sa, foliile din material plastic și structura sa internă concepută pentru a conține o sticlă de dimensiuni specifice, este recognoscibil ca o cutie pentru sticle din carton și folii din material plastic, reglementată de a doua parte a textului de la poziția 4202.
                  În consecință, articolul trebuie clasificat la codul NC 4202 92 19 ca o cutie pentru „sticle”.
               
            
         
      
         (1)  Fotografia este prezentată numai cu titlu informativ.